### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2014-8199 Dok.nr. 710-2017-242504 Sagsbehandler DPKLKR | | 82.                 Forslag til udtagelse af vandløb fra vandområdeplanen - Åbent

###

|  |  |
| --- | --- |
| Tidl. politisk behandling | BY, 24.09.14, pkt. 164 |
| Forventet sagsgang | TM-U, ØK, BY |
| Lovgrundlag | Lov om vandplanlægning, EU’s Vandrammedirektiv |

###

**SAGENS INDHOLD**

I denne sag skal Byrådet tage stilling til om nogle af
statens udvalgte vandløb i [adresse] skal forblive eller udtages af
statens vandområdeplaner. Om et vandløb er optaget i vandområdeplanerne
har betydning for, om det er målsat, og dermed om kommunerne skal virke for at
opfylde eller fastholde målsætningen (vandløbets naturtilstand).

Som opfølgning på den landspolitiske aftale om ”Fødevare- og
Landbrugspakken” har Miljø- og Fødevareministeren i 2017 bedt kommuner og de
nedsatte Vandråd om at lave et virkelighedstjek af udvalgte vandløb. Kommunerne
og Vandrådene skal, ud fra bestemte fysiske kriterier, tage stilling til om
udvalgte små vandløb fortsat skal være med i vandområdeplanerne. Der kan læses
mere om opgaven på Miljøstyrelsens hjemmeside [her](http://mst.dk/natur-vand/vandmiljoe/vandomraadeplaner/vandomraadeplaner-2015-2021/vandraad-2017/).

Kommunernes og Vandrådenes arbejde skal behandles og
kommenteres af de enkelte kommunalbestyrelser og afleveres til Miljøstyrelsen
inden udgangen af 2017. Kommunernes og Vandrådenes indstillinger kan ses som
indledende høringssvar, der indgår i Miljø- og Fødevareministeriets videre
vurdering.

Vandrådene blev oprettet i vinteren 2017 til at varetage
netop denne opgave. Hvert Vandråd består af op til 20 medlemmer som
repræsenterer landsdækkende erhvervsorganisationer og grønne organisationer
samt lokale foreninger, der arbejder med henholdsvis beskyttelse eller
benyttelse af vand. Vandrådene har ikke
beslutningskompetence, men har en rådgivende rolle over for kommunerne og
staten.

Opgaven med vandløbene og vandråd
er organiseret på hvert hovedvandopland. [adresse] ligger i to
hovedvandoplande - [adresse] og [adresse], der derfor har hvert sit
nedsatte Vandråd. Med 97 % af arealet i [adresse] beliggende i oplandet
til [adresse] er dette opland og Vandråd det væsentligste for [adresse]
Kommune.

Vandrådene bliver
sekretariatsbetjent af en kommune i oplandet. For [adresse] er det Viborg
Kommune og for [adresse] er det [adresse].

I medfør af Aftale om Fødevare- og Landbrugspakken skal
kommunerne i et hovedvandopland, ud fra deres lokale viden med rådgivning fra
vandråd løse følgende opgaver:

1. Alle vandløb i vandområdeplanerne med et opland på under 10 km2
vurderes på baggrund af en række faglige kriterier for, hvornår vandløb er
flade, smalle og gravede eller har begrænset økologisk potentiale og derfor
ikke bør indgå i vandområdeplanerne.

2. Udvælge vandområder, som Miljøstyrelsen efterfølgende kan analysere med
henblik på at vurdere, om de opfylder betingelserne for at kunne udpeges som
kunstige eller stærkt modificerede.

Kommunerne og Vandrådene skal løse opgaven ud fra det
foreliggende vidensgrundlag. Det er ikke meningen, at der skal laves
undersøgelser og/eller indhentes data i større omfang for at løse opgaven.

[adresse] har et begrænset areal i oplandet til
[adresse]. Der er blot et enkelt vandløb ([adresse]) som der skal
tages stilling til. Der er enighed i Vandrådet for [adresse] om, at vandløbet
bør blive i vandområdeplanen, og Teknik og Kultur støtter denne indstilling.

Vandrådet for [adresse] har udarbejdet en fælles
udtalelse om vandrådsarbejdet til Miljø- og Fødevareministeren. Vandrådet
finder eksempelvis at processen tidsmæssigt har været for presset og at kravene
til de faglige dokumentationer ikke er viden som kommuner eller organisationer
ligger inde med. Samtidigt ønsker Vandrådet at blive inddraget allerede ved
basisanalysen i udarbejdelse af statens vandplaner. Udtalelsen fremgår af
bilag.

Der er 32 vandløbsstrækninger i [adresse], som er
udvalgt eller som er taget op til diskussion i [adresse]. Heraf er
Teknik og Kultur og alle medlemmer af Vandrådet enige om, at:

· 14 strækninger kan forblive i vandområdeplanerne.

· Otte strækninger kan udgå.

For de sidste 10 strækninger gælder at:

· For seks af strækningerne kunne der ikke opnås enighed i
Vandrådet. Erhvervsinteresserne indstiller, at strækningerne skal udgå af
vandområdeplanerne, og de grønne organisationer indstiller, at strækningerne
skal forblive. På baggrund af objektive kriterier og kendskab til strækningerne
finder Teknik og Kultur, at tre af strækningerne fortsat bør indgå i
vandområdeplanerne og at tre af strækningerne bør udgå.

· Fire af strækningerne nåede Vandrådet ikke at få til diskussion
om en beslutning. Teknik og Kultur vurderer at strækningerne opfylder
kriterierne for at forblive i vandområdeplanerne.

En oversigt over en nærmere teknisk gennemgang af hvert
enkelt vandløb med tilhørende indstilling fra henholdsvis Vandråd og Teknik og
Kultur kan ses i bilaget ”Oversigt over berørte
vandløbsstrækninger i [adresse]”.

**VURDERING**

Teknik og Kultur har et forholdsvis godt kendskab til de
betydende vandløb i [adresse]. På baggrund heraf samt statens materiale
og tekniske kriterier er det Teknik og Kulturs vurdering, at af de samlede 33
vandløbsstrækninger i [adresse], kan det indstilles til staten, at 22 af
strækningerne bør forblive i statens vandområdeplaner og at 11 af strækningerne
bør udgå.

Kommunernes indstilling og tekniske bemærkninger til staten
skal indtastes via et elektronisk registreringssystem. Teknik og Kulturs
forslag til indstilling til staten for hvert enkelt vandløbsstrækning er
sammenstillet og kan ses i bilag.

**ØKONOMI**

Der er ingen økonomiske konsekvenser.

**INDDRAGELSE**

Høringer foretages af Miljøstyrelsen, der er
vandplanmyndighed. Kommuners og vandråds bidrag vil indgå i grundlaget for
politisk beslutning om justering af vandområdeplanernes miljømål og
indsatsprogrammer. Det reviderede materiale forventes sendt i høring af staten
i 2018.

Der er afholdt fem møder samt to ekskursioner i [adresse][adresse]. Der er afholdt syv møder inkluderet en ekskursion i [adresse]. Vandråd [adresse] har desuden planlagt et nyt møde i december
måned, hvor de får forelagt hvad fagudvalgene i de 13 oplandskommuner har
indstillet til byrådene.

**INDSTILLING**

Direktøren for Teknik og Kultur indstiller til Byrådet:

1.   At forslaget til [adresse]
Kommunes indstilling godkendes og indsendes til Miljøstyrelsen.

**BESLUTNING**

**Bilag**

|  |  |
| --- | --- |
| Fælles udtalelse fra [adresse] til Miljø- og Fødevareministeren | 710-2017-251017 |
| Oversigt over berørte vandløbsstrækninger i [adresse] | 710-2017-256432 |
| Forslag - [adresse] indstilling til staten | [adresse]